
Ministerstvo pôdohospodárstva a rozvoja vidieka 
Slovenskej republiky

 

ako riadiaci orgán pre Program rybné hospodárstvo Slovenskej republiky 2021 – 2027


vydáva dokument



AKTUALIZÁCIA č. 1


k výzve na predkladanie žiadostí o poskytnutie nenávratného finančného príspevku



	Názov výzvy
	Financovanie projektu Technickej pomoci pre prijímateľa MPRV SR (RO) 

	Kód výzvy
	PRH-MPRV-003-2025-TP-ENRAF

	Priorita
	Technická pomoc

	Špecifický cieľ
	5. 1. Technická pomoc















I. Dátum vydania, cieľ a právny základ aktualizácie

Dátum platnosti aktualizácie č. 1:   10.08.2026

Predmetom aktualizácie č. 1 (ďalej len „aktualizácia“) výzvy na predkladanie žiadostí o nenávratný finančný príspevok a jej príloh s názvom Financovanie projektu Technickej pomoci pre prijímateľa MPRV SR (RO), kód výzvy PRH-MPRV-003-2025-TP-ENRAF (ďalej len „výzva“) je zrušenie výzvy ku dňu platnosti vydania aktualizácie.

Cieľ aktualizácie:

1.   Úprava výzvy a zosúladenie jej príloh.
Touto aktualizáciou Riadiaci orgán pre Program rybné hospodárstvo Slovenskej republiky 2021 – 2027 (ďalej len „poskytovateľ“) v súlade s ustanovením § 14 ods. 4 až 7 Zákona o príspevkoch z fondov Európskej únie a o zmene a doplnení niektorých zákonov (ďalej len „zákon“) mení výzvu spôsobom, ktorým nedochádza k podstatnej zmene podmienok poskytnutia príspevku. 

Cieľom aktualizácie výzvy a relevantných príloh je najmä zosúladenie výzvy s prílohami, ktorou riadiaci orgán pre Program rybné hospodárstvo Slovenskej republiky 2021 – 2027 aktualizuje výzvu. 

V celej dokumentácii výzvy bola súčasne vykonaná úprava zrejmých nesprávností, chýb v písaní a formátovaní, ako aj formálne a upresňujúce úpravy.  

II. Zmeny na základe aktualizácie a zdôvodnenie zmien
1. Aktualizácia výzvy, časť „Podmienky poskytnutia príspevku (PPP)“, 
Aktualizáciou sa upravuje textácia PPP a zároveň sa vytvárajú, resp. presúvajú existujúce podmienky  „Oprávnenosť výdavkov“ ako samostatné PPP, ktoré boli súčasťou časti „Ďalšie skutočnosti týkajúce sa poskytovania príspevku“.

Zdôvodnenie zmeny: 
Dôvodom úpravy textácie a presunu podmienok z časti „Ďalšie skutočnosti týkajúce sa poskytovania príspevku“ medzi PPP je zefektívnenie procesného postupu v konaní o ŽoNFP, ktorý bude aktuálizáciou výzvy ukončený vydaním rozhodnutia o schválení žiadosti o poskytnutie NFP, bez následného predzmluvného režimu a uzatvárania Zmluvy o poskytnutí NFP, keďže poskytovateľ a prijímateľ je tá istá osoba.

2. Aktualizácia výzvy, časť „Ďalšie skutočnosti týkajúce sa poskytovania príspevku“, 
Aktualizáciou sa upravuje časť  Ďalších skutočnosti týkajúcich sa poskytovania príspevku, resp. sa odstraňuje „Oprávnenosť výdavkov“, ktoré sa presúvajú do časti „Podmienky poskytnutia príspevku (PPP)“.

Zdôvodnenie zmeny: 
Dôvodom zmeny je presun podmienok z časti „Ďalšie skutočnosti týkajúce sa poskytovania príspevku“ medzi PPP, ide o zefektívnenie procesného postupu v konaní o ŽoNFP, ktorý bude aktuálizáciou výzvy ukončený vydaním rozhodnutia o schválení žiadosti o poskytnutie NFP,       bez následného predzmluvného režimu a uzatvárania Zmluvy o poskytnutí NFP, keďže poskytovateľ a prijímateľ je tá istá osoba.

3. Aktualizácia výzvy, časť „Informácie k spôsobu predloženia“, 
Aktualizáciou sa upravuje textácia predmetnej časti.

Zdôvodnenie zmeny: 
Dôvodom zmeny je spresnenie a zosúladenie textácie predmetnej časti s aktuálnym stavom               a požiadavkami dokumentu, s cieľom zvýšiť jej jednoznačnosť, zrozumiteľnosť.

4. Aktualizácia výzvy, časť „Poskytovanie informácií k príprave ŽoNFP“, 
Aktualizáciou sa upravuje textácia predmetnej časti.

Zdôvodnenie zmeny: 
Dôvodom zmeny je spresnenie a zosúladenie textácie predmetnej časti s aktuálnym stavom               a požiadavkami dokumentu, s cieľom zvýšiť jej jednoznačnosť, zrozumiteľnosť.

5. Aktualizácia výzvy, časť „Predpokladaná lehota na vydanie rozhodnutia v konaní                  o ŽoNFP“, 
Aktualizáciou sa upravuje textácia predmetnej časti

Zdôvodnenie zmeny: 
Dôvodom zmeny je spresnenie a zosúladenie textácie predmetnej časti s aktuálnym stavom                 a požiadavkami dokumentu, s cieľom zvýšiť jej jednoznačnosť, zrozumiteľnosť.

6. Aktualizácia výzvy, časť „Zmena a zrušenie výzvy“, 
Odstránenie vety.

Zdôvodnenie zmeny: 
Z dôvodu nadbytočnosti.

7. Aktualizácia výzvy, časť „Prílohy výzvy“, 
Aktualizáciou sa upravujú prílohy.

Zdôvodnenie zmeny: 
Dôvodom zmeny je potreba úpravy a aktualizácie príloh výzvy.

8. Aktualizácia Prílohy č. 3 výzvy „Hodnotiace a výberové kritériá pre výber projektov PROGRAM RYBNÉ HOSPODÁRSTVO SLOVENSKEJ REPUBLIKY 2021 - 2027, verzia 2“, 
Aktualizáciou sa nahrádza príloha č. 3 výzvy „Kritériá pre výber projektov“ za platnú verziu „Hodnotiace a výberové kritériá pre výber projektov PROGRAM RYBNÉ HOSPODÁRSTVO SLOVENSKEJ REPUBLIKY 2021 – 2027“, verzia 3, účinnú 6/2026.

Zdôvodnenie zmeny: 
Aktualizáciou prílohy výzvy na aktuálne platnú verziu, dochádza dňom nadobudnutia účinnosti dokumentu k aplikovaniu Hodnotiacich a výberových kritérií pre výber projektov v zmysle verzie 3.

9. Aktualizácia Prílohy č. 4 výzvy  „Zoznam merateľných ukazovateľov projektu a iných údajov“, 
Aktualizáciou prílohy výzvy sa zosúlaďuje príloha s výzvou, rozhodnutím o schválení žiadosti o poskytnutie NFP a prílohou č. 1 k rozhodnutiu o schválení žiadosti o poskytnutie NFP.

Zdôvodnenie zmeny: 
Zmena bola vykonaná na základe zosúladenia obsahu popisu procesov v zmysle všeobecných metodických dokumentov.

10. Aktualizácia Prílohy č. 9  výzvy „Opis štátnozamestnaneckého miesta“, 
Aktualizáciou sa nahrádza vzor dokumentu na aktuálne platnú verziu.

Zdôvodnenie zmeny: 
Aktualizáciou prílohy výzvy na aktuálne platnú verziu.

11. Aktualizácia Prílohy č. 10  výzvy „Zoznam pracovných pozícií“, 
Aktualizáciou sa nahrádza vzor dokumentu na aktuálne platnú verziu.

Zdôvodnenie zmeny: 
Aktualizáciou prílohy výzvy na aktuálne platnú verziu.

12. Aktualizácia Prílohy č. 11  výzvy „VZOR ROZHODNUTIA O SCHVÁLENÍ ŽIADOSTI                                           O POSKYTNUTIE NENÁVRATNÉHO FINANČNÉHO PRÍSPEVKU“,  
Aktualizáciou sa nahrádza vzor dokumentu na aktuálne platnú verziu.

Zdôvodnenie zmeny: 
Zmena bola vykonaná na základe potreby aktualizácie prílohy výzvy na aktuálne platnú verziu.

13. Aktualizácia Prílohy č. 12  výzvy „Príloha č. 1 rozhodnutia o schválení žiadosti                                                 o poskytnutí nenávratného finančného príspevku, PRÁVA A POVINNOSTI POSKYTAVATEĽA A PRIJÍMATEĽA V SÚVISLOSTI S  REALIZÁCIOU PROJEKTU “,  
Aktualizáciou sa nahrádza vzor dokumentu na aktuálne platnú verziu.

Zdôvodnenie zmeny: 
Zmena bola vykonaná na základe potreby aktualizácie prílohy výzvy na aktuálne platnú verziu.


III. Dokumenty dotknuté zmenou 

Touto aktualizáciou sa mení dokument uvedený v časti II. „Zmeny na základe aktualizácie 
a zdôvodnenie zmien“. 

Ostatné dokumenty zverejnené v rámci predmetnej výzvy, zostávajú platné v znení vyhlásenej výzvy. 

Informácie o zmene výzvy a dokumentov dotknutých zmenou vo forme so sledovaním vykonaných zmien, vrátane zdôvodnenia tejto zmeny zverejňuje poskytovateľ prostredníctvom ITMS21+
a webového sídla https://www.mpsr.sk/. 

IV. Účinnosť zmien a dopad na predložené ŽoNFP
Aktualizácia a zmeny vyplývajúce z nej sú účinné dňom ich platnosti. 

